OzLabs/hebrew-wiki-articles huggingface dataset:
הקונרים

הקונרים (באנגלית: The Conners, בתרגום חופשי: משפחת קונר) היא סדרת סיטקום אמריקאית שנוצרה עבור ABC. סדרת טלוויזיה זו היא ספין אוף של הסדרה "רוזאן". עלילת הסדרה עוקבת אחרי משפחת קונר, משפחה ממעמד הפועלים המתגוררת בעיר השינה הבדיונית לנפורד, אילינוי.

בסדרה מככבים ג'ון גודמן, לורי מטקאלף, שרה גילברט, ליסי גורנסון, מייקל פישמן, אמה קני, איימס מקנמארה וג'יידן ריי, כולם מגלמים את אותן הדמויות שגילמו בתוכנית "רוזאן". פיתוח הספין-אוף החל בעקבות ביטולה של הסדרה "רוזאן" במאי 2018, בעקבות הערות גזעניות של כוכבת התוכנית רוזאן בר בטוויטר. בחודש שלאחר מכן, ABC הזמינה את סדרת הספין אוף ואישרה את ליהוקם של השחקנים הבוגרים, בעוד השתתפותם של קני, מקנמרה וריי אושרה בחודש אוגוסט. הסדרה משודרת בארצות הברית ביום שלישי בשעה 20:00 - משבצת שידור שבה אמורה הייתה להיות משודרת העונה הבאה של "רוזאן" בעונת השידורים של סתיו 2018, אלמלא זו הייתה מבוטלת. פרק הבכורה של "הקונרים" עלה ב-16 באוקטובר 2018.<ref></ref> עד כה עלו לשידור חמש עונות של הסדרה.<ref></ref> 

==שחקנים ודמויות==
{| class="wikitable sortable" style="font-size:90%; line-height:1.2"
! 
! 
! 
! הערות
|-
| ג'ון גודמן || דן קונר || אביהן של בקי, דרלין ודי.ג'יי, גיסה של ג'קי, סבא של האריס, מארק ומרי ||
|-
| לורי מטקאלף || ג'קי האריס || גיסתו של דן, דודה של בקי, דרלין, די.ג'יי. ||
|-
| שרה גילברט || דרלין קונר || בתו של דן, אחותה הצעירה של בקי, אחותו הגדולה של די.ג'יי., אמא של האריס ומארק ||
|-
| ליסי גורנסון || בקי קונר-הילי || בתו של דן, אחותם הגדולה של דרלין ודי.ג'יי. ||
|-
| מייקל פישמן || די.ג'יי. קונר || בנו של דן, אחיהן הצעיר של בקי ודרלין, אביה של מרי ||
|-
| אמה קני || || בתה הבכורה של דרלין, אחותו הגדולה של מארק ||
|-
| || || בנה הצעיר של דרלין, אחיה הקטן של האריס ||
|-
| ג'יידן ריי || מרי קונר || בתו של די.ג'יי. ||
|}

== סקירת הסדרה ==

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:קומדיות מצבים אמריקאיות
קטגוריה:סדרות ספין-אוף אמריקאיות
קטגוריה:ABC: תוכניות וסדרות
קטגוריה:סדרות טלוויזיה על משפחות
התזמורת הסימפונית של איסלנד

התזמורת הסימפונית של איסלנד (באיסלנדית: Sinfóníuhljómsveit Íslands) היא תזמורת סימפונית איסלנדית הממוקמת ברייקיאוויק. המנצחת הראשית של התזמורת היא אווה אוליקיינן.

התזמורת היא מוסד ציבורי אוטונומי תחת חסותו של משרד החינוך האיסלנדי. אולם הבית של התזמורת היה בקולנוע האוניברסיטאי של איסלנד בין השנים 1961–2011, באביב 2011 עברה התזמורת לאולם הקונצרטים החדש שלה, ה'הארפה' בן 1800 המושבים.

התזמורת מבצעת כ-60 קונצרטים בכל עונה.

לפי החוק האיסלנדי משנת 1982 (שהשתנה ב-2007), המקורות הכלכליים העיקריים של התזמורת הם משרד האוצר האיסלנדי (82%) והעיר רייקיאוויק (18%).

== חלק ממנצחי התזמורת ==
* אולאף קילנד (1952 - 1955)
* אילן וולקוב (2011 - 2014)
* יאן פסקל טורטלייה (2015 - 2020)
* אווה אוליקיינן (2020 - 2024)
* ברברה הניגן (נבחרה, צפויה לנצח מעונת 2024 - 2025)

==קישורים חיצוניים==
*

==הערות שוליים==

איסלנד
קטגוריה:מוזיקה קלאסית
קטגוריה:רייקיאוויק
קטגוריה:איסלנד: תרבות
קטגוריה:להקות שהוקמו בשנת 1950
עונת 2013/2014 בליגת העל בכדוריד

עונת 2013/2014 בליגת העל בכדוריד הייתה העונה ה-60 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלו מ.כ. חולון והפועל אשדוד. העונה הסדירה החלה ב-20 בספטמבר 2013 המחזור ה-22 הסתיים ב-21 במרץ 2014. העונה הסתיימה ב-13 במאי בניצחון של מכבי תל אביב בסיום מפגש שכלל 3 משחקים. זו הייתה האליפות הראשונה בתולדות המועדון. 

הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל קריית אונו. אס"א תל אביב ומכבי רחובות לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2014/2015 בליגת העל בכדוריד עלתה קבוצה בודדת.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי תל אביב ||22||20||0||2||737||568||40 
|-bgcolor="#ffff99"
|2||הפועל ראשון לציון ||22||17||2||3 ||684||554||36
|-bgcolor="#ffff99"
|3||מכבי ראשון לציון||22||15||2||5||640||556|| 32 
|-bgcolor="#ffff99"
|4||בני הרצליה||22||11||3||8||539||512||25
|-bgcolor="#ffff99"
|5||מכבי קריית מוצקין ||22||11||3||8 ||580||579||25 
|-bgcolor="#ffff99"
|6||מ.כ. חולון ||22||10||3||9 ||606||619||23 
|-bgcolor="#ffff99"
|7||א.כ. נס ציונה ||22||9||2||10 ||582||597||21 
|-bgcolor="#ffff99"
|8||א.ס. רמת השרון||22||8||2||12||587||594||18 
|-bgcolor=ccffcc
|9||הפועל אשדוד||22||7||1||14||542||605||15 
|-bgcolor=ccffcc
|10||אס"א תל אביב||22||6||2||14 ||535||580||14 
|-bgcolor=ccffcc
|11||הפועל קריית אונו ||22||4||0||18 ||504||647||8 
|-bgcolor=ccffcc
|12||מכבי רחובות || 22||2||3||17||549||674||7 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2014&LeagueType=0&LeagueId=64&lang= מידע מאתר מנהלת הליגה]

קטגוריה:2014 בישראל: ספורט
קטגוריה:עונות בליגה העליונה בכדוריד בישראל
קטגוריה:2013 בישראל: ספורט
אלפא רומיאו גרנד ספורט קוואטרו רוטה

אלפא רומיאו גרנד ספורט קוואטרו רוטה (באיטלקית: Alfa Romeo Gran Sport Quattroruote, קרוי גם: Alfa Romeo Gran Sport Quattroruote Zagato) היא מכונית ספורט בתצורת רודסטר מתוצרת יצרנית הרכב האיטלקית אלפא רומיאו אשר יוצרה בין השנים 1965–1967.

מהדגם בתצורה 2 דלתות, ו-2 מושבים יוצרו 82 יחידות.

==ממאפייני אלפא רומיאו גרנד ספורט קוואטרו רוטה==

המכניקה של דגם "אלפא רומיאו גרנד ספורט קוואטרו רוטה" נובעת מזו של דגם אלפא רומיאו ג'וליה, עם מנוע בעל 4 צילינדרים 1570 סמ"ק, תיבת 5 הילוכים עם יחס מקוצר, מתלה קדמי עם גלגלים עצמאיים ומאחור עם סרן קשיח, עם קפיצי סלילים ובולמי זעזועים הידראוליים על כל ארבעת הגלגלים. הבלמים הם תופים ולא דיסקים, כדי לשמור על מראה התואם את הסגנון של שנות ה-30, שהודגשו על ידי הגלגלים המשודרים.

מרכב האלומיניום, בהשראת הדגם המקורי שלפני מלחמת העולם השנייה, נבנה על ידי זגאטו בעקבות התוכניות הסגנוניות המקורי של "6C 1750 GS Spider", תוצרת זגאטו גם בין השנים 1927 ו-1934, אך עם הבדלים משמעותיים בשל הממדים השונים של השִׁלדָה, הגלגלים קטנים יותר, תא הנוסעים גדול ומתקדם יותר וגם עיצוב השמשה שונה, דומה יותר לזה שהורכב על המכוניות מתוצרת טורינג. המכונית, עם הנעה שמאלית במקום הנעה ימנית כמו המקור, מגיעה למהירות מרבית של 155 קמ"ש והיא מיוצרת ברמות הגימור "רגילות" או "אקסטרה", עם פגושים צבועים בשחור.
* בתרגום שם הדגם מאיטלקית לעברית: "Gran Sport Quattroruote" - "ספורט גדול, 4 גלגלים"
* גוף הדגם, וכל האביזרים הפנימיים של הרכב נבנו בעבודת יד באמצעות חברת "Zagato" ,
* אב הטיפוס הראשון הוצג באפריל 1965 במוזיאון הלאומי למכוניות "Museo Nazionale dell'Automobile" בטורינו, איטליה
* בשנת 1966, מחיר היחידה של דגם "אלפא רומיאו גרנד ספורט קוואטרו רוטה", עמד על 2,360,000 לירה איטלקית (באיטליה)
* בדגם "אלפא רומיאו גרנד ספורט קוואטרו רוטה" הורכב מנוע קדמי 1.6 ליטר תוצרת אלפא רומיאו מסוג "Alfa Romeo Twin Cam engine" , הנעה אחורית 4x2. הבלמים - 4 בלמי תוף

== גלריה ==
<gallery mode="packed" heights="190">
קובץ:Alfa Romeo Gran Sport Quattroruote - Concorso Italiano 2003 - fvl.jpg | אלפא רומיאו גרנד ספורט קוואטרו רוטה
קובץ:Alfa Romeo Gran Sport Quattroruote - Concorso Italiano 2003 - fv.jpg | אלפא רומיאו גרנד ספורט קוואטרו רוטה
</gallery>

==ראו גם==
* אלפא רומיאו
* אלפא רומיאו ג'וניור זאגטו

==לקריאה נוספת==
* [https://www.google.co.il/search?q=Alfa+Romeo+Gran+Sport+Quattroruote&tbm=isch&source=iu&ictx=1&fir=GrDKeyHnJLDUnM%253A%252Cdaxh1uwKX72mzM%252C_&usg=AFrqEzeGxg-5rLlJVkiJxtPSRh0raDyBGg&sa=X&ved=2ahUKEwiul5vGnKPdAhUILFAKHUKJDIIQ9QEwBHoECAAQCg#imgrc=GrDKeyHnJLDUnM: "אלפא רומיאו גרנד ספורט קוואטרו רוטה" - תמונות]

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
גרנד ספורט קוואטרו רוטה
קטגוריה:דגמי מכוניות שהושקו ב-1965
קטגוריה:כלי רכב איטלקיים
חומרא דאתי לידי קולא

חומרא דאתי לידי קולא (חומרה המביאה לידי הקלה) הוא ביטוי שמקורו בתלמוד הבבלי שמשמעותו היא שהקפדה מוגברת בנושא אחד מביאה לידי הקפדה פחותה בנושא אחר.

השימוש בביטוי מגיע על מנת להטיל קושיא על עמדה מחמירה בנושא הנידון.

==בתלמוד הבבלי==
בתלמוד הבבלי הביטוי נזכר בארבעה מקורות שונים.

במסכת יבמות הביטוי מופיע פעמיים בדיון לגבי ספקות בקידושין וגירושין:

* בספק קידושין: אח אחד נשא אישה, אח שני קידש בקידושי ספק את אחת מקרובותיה של האישה הראשונה, ולאחר מכן האח הראשון (בעלה של האישה הראשונה) מת ללא בנים. במשנה הוכרע שבמצב כזה צריכה להתקיים חליצה ולא ייבום. בגמרא אביי מעלה את השאלה מדוע האישה צריכה לעבור חליצה? הרי לפני שהתרחשו קידושי הספק הייתה לה חזקה - שבמקרה שבעלה ימות, היא תוכל להתייבם, ואיך ספק הקידושין יבטל את החזקה? התירוץ שמסביר את הדרישה של המשנה לקיום חליצה הוא שבכל אפשרות אחרת סביר שאחד מהמעורבים בסיפור יגיע לידי איסור.

במסכת בבא קמא נחלקו לגבי טומאת יולדת ופסילת טהרות, במקרה של הפלת עובר שהתחילה ביום אחד והסתיימה ביום הבא, מאיזה יום צריך להתחיל לספור את ימי טומאת הלידה. הדעה המחמירה הייתה שיש לספור מהיום הראשון, ולכן אם האישה נגעה בטהרות לאחר התחלת ההפלה הן נטמאו. השימוש בביטוי מציג שגישה מחמירה כזו מביאה לידי הקלה בטומאת הלידה, מפני שהטומאה תסתיים יום קודם.

במסכת נידה נזכר שבני רבי חייא סיפרו לאביהם שהם פסקו לאישה שהפילה עובר שפניו 'טוחות' (שטוחות) שהיא טמאה בטומאת לידה. רבי חייא השיב להם שהם צריכים לתקן את טעותם ולטהר את אותה אישה מטומאת לידה. טענתו של רבי חייא היא שהחומרא שבניו הטילו על האישה מביאה גם לידי קולא - מפני שדם שיצא מהאישה לאחר ימי טומאת הלידה ייחשב לדם טוהר, ולא לדם נידה או זבה.

==הערות שוליים==

קטגוריה:פסיקת הלכה
קטגוריה:מונחים תלמודיים
קטגוריה:כללים ועקרונות בהלכה
קריסטין קספרסן

קריסטין קספרסן (בשוודית: Kristin Kaspersen; נולדה ב-30 בספטמבר 1969) היא מנחת טלוויזיה שוודית.

==ביוגרפיה==
קספרסן נולדה באוסלו לאם שוודית, הזמרת והשחקנית ליל-באבס ואב נורווגי, היא גדלה בסטוקהולם עם אמה וביקרה לעיתים קרובות בנורווגיה את אביה, בגיל אחת עשרה הופיעה במחזה בילבי ולאחר מכן שיחקה במספר מחזות זמר נוספים, לאחר סיום לימודיה בתיכון היא עבדה בין היתר כמלצרית, ברמנית ודיילת. 

בתחילת שנות התשעים היא החלה לשמש תקופה כמגישת מזג האוויר בערוץ TV3 הנורווגי, היא הנחתה תקופה את תוכנית הבידור "Söndagsöppet" שמסגרתה ראיינה ידוענים כמו טום ג'ונס. ב-1995 ארגנה אירוע של ארגון "The Non-Violence Project" העוסק במניעת אלימות בקרב צעירים.

ב-2002 הנחתה את תחרות המלודיפסטיבלן ובאותה שנה מסרה את תוצאות הניקוד השוודי באירוויזיון.

מ-2003 ועד 2004 הנחתה את הגרסה השוודית של המבצר. מ-2007 היא נמנית מבין מגישות התוכנית "Nyhetsmorgon", תוכנית הבוקר הגדולה בשוודיה.

ב-2010 היא הגישה סיקור עבור ערוץ TV4 לחתונתה של ויקטוריה, נסיכת שוודיה.

בנוסף לטלוויזיה היא משמשת ככתבת קבועה במגזין סגנון החיים "חיי משפחה" (Family Living).

==קישורים חיצוניים==

קטגוריה:מנחות טלוויזיה שוודיות
קטגוריה:שוודיות שנולדו ב-1969
ג'ונוב

ג'ונוב (בערבית: جنب) הוא מושג בהלכה האסלאמית אשר מתאר אדם שנמצא במצב של אי-טהרה אשר נגרם כתוצאה מקיום יחסי מין או פליטה של זרע.

אדם שנמצא במצב כזה, צריך לעשות מקלחת מלאה על מנת להיות שוב במצב של טהרה אשר מאפשר לבצע תפילות וכו', מפני שאדם שנמצא במצב כזה מנוע מבחינה הלכתית לבצע את התפילות היומיות וכמו כן גם להיכנס למסגד.

==קישורים חיצוניים==

== הערות שוליים ==

קטגוריה:אסלאם סוני
קטגוריה:אסלאם
סיג'ין

סיג'ין (בערבית: سِجِّين; תעתיק מדויק: סג'ין) הוא מושג בתורת הגמול האסלאמית, הקשור לעונשם של הנידונים לגיהנום, אך ישנה מחלוקת על משמעותו המדויקת. המושג נזכר בקוראן, בסורת אל-מטפפין, פסוקים 7–9.

לטענת חלק מהתאולוגים, סיג'ין הוא מקום אשר נמצא בתחתית הגיהנום. אחרים סבורים שמדובר בספר שבו רשומים שמות האנשים שמיועדים לגיהנום.

== הערות שוליים ==

קטגוריה:תאולוגיה אסלאמית
קטגוריה:גיהנום
קטגוריה:מושגים באסלאם
צ'רי A11

צ'רי A11
צ'רי A11 (באנגלית: Chery A11) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בסין בין השנים 1999–2006 ומיוצרת בירדן משנת 2008 ועד היום.

מכונית ה"צ'רי A11" יוצאה למצרים.

=="צ'רי A11"==

* 4 דלתות – סדאן
* 5 נוסעים
* 4 חגורות בטיחות
* 1 כרית אוויר
* נעילה מרכזית
* מזוג אוויר
* חלונות כהים

===אופציונלי===
* ABS
* חלונות חשמל
* משענות יד (מקדימה ומאחור)
* תמסורת אוטומטית
* 4 כריות אוויר
* מערכת סטריאו AM / FM כולל CD
* גלגלי אלומיניום 14 אינץ'

==ראו גם==
* צ'רי A15
* צ'רי V5
* צ'רי QQ6
* צ'רי אריזו M7

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1999
קטגוריה:כלי רכב המיוצרים בסין
קטגוריה:כלי רכב המורכבים בירדן
A11
מוסתחב

מוּסְתַחַבּ (בערבית: مُسْتَحَبّ, ההטעמה על "חַבּ") או מַנְדוּב (בערבית: مَنْدُوب) הוא מושג בהלכה האסלאמית שמשמעותו "מומלץ", ובתחומו נמצאים מעשים אשר אינם בגדר חובה, אך בגדר המלצה.

מעשה שמוגדר כ"מוסתחב" הוא מעשה שעל פי ההלכה והתאולוגיה של האסלאם, עשייתו מזכה בשכר מאת אללה, ובדרך כלל מביאה גם תועלת בעולם הזה, ואשר אי עשייתו או הימנעות מעשייתו אינן מושכות עונש אלוהי ואינן גורמות לנזק בעולם הזה או בעולם הבא.

ההפך מ"מוסתחב" הוא "מכרוה" (مكروه), אשר משמעותו "שנוא", או "בלתי רצוי".

== הערות שוליים ==

קטגוריה:מושגים באסלאם
כביש 463

כביש 463 הוא כביש רוחב אזורי בישראל המתחיל בצומת ניל"י במערב, ומסתיים בכביש 466 סמוך לאל בירה במזרח. אורכו של הכביש כ-23 ק"מ והוא עובר בשטח C ו-A. הכביש פתוח לישראלים עד היישוב דולב.

==תולדות הכביש==
קטע הכביש בין גוש טלמונים לבין בית אל נפתח לתנועת ישראלים לאחר לחץ ושביתת רעב של פנחס ולרשטיין ראש מועצת אזורית מטה בנימין. לאחר פתיחתו קיבל את השם ציר ולרשטיין.
בפרוץ האינתפאדה השנייה בשנת 2000 נסגר הציר לתנועה ישראלים.<ref></ref> תושבי היישובים מחו כנגד סגירת הכביש שגורם להארכת הדרך בין בית אל לגוש טלמונים ומרכז הארץ.
בשנת 2008 אישר מח"ט בנימין אמיר אבולעפיה את פתיחת ציר ולרשטיין באופן מיוחד על מנת שמרוץ הלפיד לזכרם של איטה ואפרים צור יעבור בו.

==צמתים לאורך הכביש==
{| class="wikitable" border=1 cellpadding=1
!ק"מ
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 463 ממערב למזרח
|-
| align="center" | 0
| align="center" | צומת ניל"י
| align="center" | קישור=
| align="center" |ניל"י
| align="center" | 24x24 פיקסלים כביש 446
|-
| align="center" |0.4
| align="center" | צומת ללא שם
| align="center" | קישור=
| align="center" |ניל"י
| align="center" | כניסה לניל"י
|-
| align="center" |3.7
| align="center" | צומת ללא שם
| align="center" | קישור=
| align="center" |נעלה
| align="center" | כניסה לנעלה
|-
| align="center" |7.2
| align="center" | צומת הדואר
| align="center" | 25x25 פיקסלים
| align="center" | ליד גוש טלמונים
| align="center" | ,

|-
| align="center" |8.2
| align="center" | צומת ללא שם
| align="center" | קישור=
| align="center" |ראס כרכר
| align="center" | כניסה לראס כרכר
|-
| align="center" |10.5
| align="center" |צומת הפרסה
| align="center" | קישור=
| align="center" |דולב
| align="center" | 25x25 פיקסלים כביש 450
|-
| align="center" |12
| align="center" |דולב
| align="center" | קישור=
| align="center" |דולב
| align="center" | דולב
|-
| align="center" |13.7
| align="center" | יציאה מזרחית של דולב
| align="center" | קישור=
| align="center" |דולב
| align="center" אין מעבר לישראלים לכיוון עין קיניא
|-
| align="center" |14.6
| align="center" |עין קיניא
| align="center" | קישור=
| align="center" |עין קיניא
| align="center" | עין קיניא
|-
| align="center" |21.5
| align="center" | צומת ללא שם
| align="center" | קישור=
| align="center" |אל בירה, סורדא
| align="center" | כביש 4556
|-
| align="center" |22.5
| align="center" | צומת ללא שם
| align="center" | קישור=
| align="center" |בית אל
| align="center" | 25x25 פיקסלים כביש 466 25px אין מעבר לישראלים לכיוון דולב
|}
== קישורים חיצוניים ==
* 
==הערות שוליים==

קטגוריה:ישראל: כבישים
קטגוריה:בנימין: תחבורה
קטגוריה:בית אל
אנג'לין סטיקני

קלואי אנג'לין סטיקני הול (; 1 בנובמבר 1830 – 3 ביולי 1892) הייתה מתמטיקאית אמריקאית, סופרג'יסטית, ותומכת בתנועה לביטול העבדות. היא אשתו ועוזרתו של האסטרונום אסף הול. הייתה ידועה בתור אנג'לין סטיקני הול. סייעה בגילוי פובוס, ירח מאדים ומכתש פגיעה סטיקני שקרוי על שמה.

== ביוגרפיה ==
אנג'לין סטיקני נולדה ביום כל הקדושים (1 בנובמבר) 1830, לתיאופילוס סטיקני ואלקטרה קוק. בשנת 1847 קיבלה מימון מבת דודתה, הארייט דאונס, ללמוד בסמינר רודמן יוניון (Rodman Union). בסיוע מאחותה ובמימון עבודתה כמורה, סטיקני הייתה מסוגלת ללמוד בסנטרל קולג' במק'גרו, ניו-יורק . היא התמחתה במדע ומתמטיקה, ולמדה קורסים באסטרונומיה ובמתמטיקה. הסנטרל קולג' היה בית ספר שקיבל תלמידים מרקע כלכלי צנוע, נשים ואפרו-אמריקאים. במהלך לימודיה הפכה להיות תומכת נלהבת של זכות בחירה לנשים, ושל ביטול העבדות בארצות הברית.

אנג'לין סטיקני ואסף הול נפגשו בסנטרל קולג'. סטיקני למדה שנתיים מעליו והיא לימדה באותו הקולג' במהלך שנת הלימודים האחרונה שלה, וקודמה לדרגת Newcomb, המקבילה לפרופסור במתמטיקה. היא הייתה המורה של אסף הול בגאומטריה ובגרמנית. במהלך התקופה שלימדה אותו, הול וחבריו לכיתה ניסו להמציא שאלות ובעיות שהם היו משוכנעים שסטיקני לא תוכל לפתור, אך היא תמיד הצליחה לפתור אותן.

סטיקני והול התחתנו באלקורן, ויסקונסין ב-31 במרץ 1856. באותה תקופה היה נהוג כי האישה הייתה צריכה לוותר על הקריירה האקדמית שלה עם נישואיה ולהשקיע בבית. על כן, היא התפטרה מעבודתה לאחר החתונה. מיד לאחר החתונה, הזוג עבר לאן ארבור כדי שהול יכול להמשיך את לימודיו. שלושה חודשים לאחר מכן, הם עברו לשאלרסוויל, אוהיו, ולקחו משרות הוראה כדי לצבור כסף להמשך לימודיו.משם עברו לקיימברידג' שם זכה במשרה במצפה הכוכבים של מכללת הרווארד בשכר נמוך. במהרה התגלה הול כחשב מסלולים מעולה. הוא החל לפרסם חישובי מסלולים בעיתונים מדעיים והרוויח על ידי פרסום תצפיותיו על הירח (דולר לכל תצפית). לאחר שנה פורסמה משרה לפרופסור למתמטיקה במצפה הצי האמריקאי. בעוד שהול חיכה שישימו לב ויפנו אליו בשביל המשרה, סטיקני היא זו שהצליחה לשכנע את המעסיקים של בעלה כדי שהוא יוכל להתמנות כפרופסור.

היא עודדה אותו להמשיך את חיפושיו אחר הירחים של מאדים כאשר הוא היה מוכן לוותר, והוא בסופו של דבר הצליח לגלות את פובוס ודימוס. אולם כשטענה שזמנה שווה ערך לזמנו של גבר, ומגיע לה שכר השווה לשכר גבר עבור עבודתה וחישוביה, הוא לא הסכים. כתוצאה ממריבה זו היא הפסיקה לעבוד ולעזור לו בחישובים האסטרונומים.

המכתש הגדול על פובוס, מכתש סטיקני, קרוי על שמה.

סטיקני לימדה בבית את כל ארבעת הילדים, וכולם התקבלו ולמדו לאחר מכן לאוניברסיטת הרווארד. בנה השלישי, אנג'לו הול, כתב את הביוגרפיה שלה. בנה הבכור, אסף הול ג'וניור, (נולד ב-6 באוקטובר 1859) היה מנהל מצפה הכוכבים בדטרויט בין השנים 1892 עד 1905. בנה הרביעי, פרסיבל הול (1872–1953) היה הנשיא השני של אוניברסיטת גאלדט לחירשים, בין השנים 1910 עד 1946 (למרות שהוא עצמו לא היה חירש).

אנג'לין סטיקני הול נפטרה מהתקף לב בצפון אנדובר, מסצ'וסטס בגיל 61.

==לקריאה נוספת==
* 

== קישורים חיצוניים ==

<div class="mw-content-ltr">
* [https://museumhack.com/asaph-angeline-stickney-hall/ Asaph And Angeline Stickney Hall: Love In The Time Of Satellites ]
</div>

== הערות שוליים ==

קטגוריה:סופרג'יסטיות אמריקאיות
קטגוריה:מתמטיקאיות אמריקאיות
קטגוריה:מדעניות אמריקאיות במאה ה-19
קטגוריה:אמריקאיות שנולדו ב-1830
קטגוריה:אמריקאים שנולדו ב-1830
קטגוריה:אמריקאיות שנפטרו ב-1892
קטגוריה:אמריקאים שנפטרו ב-1892
פיג'ו 908 RC

פיג'ו 908 RC (בצרפתית: Peugeot 908 RC) היא מכונית קונספט בתצורת מכונית סלון, מתוצרת יצרנית הרכב הצרפתית פיג'ו אשר הוצגה בשנת 2006 בתערוכת הרכב של פריז.

==מאפיינים==
* 4 דלתות
* מנוע מרכזי 
* מנוע דיזל טורבו מסוג "HDi"
* מנוע הנעה אחורית
* מנוע ה-"פיג'ו 908 RC" נלקח מדגם מכונית המרוץ פיג'ו 908 HDi FAP

== תמונות ==
<gallery mode="packed" heights="100">
קובץ:Peugeot908RC 6.JPG | "פיג'ו 908 RC" 
קובץ:Peugeot908RC 4.JPG | "פיג'ו 908 RC" 
קובץ:Peugeot908RC 5.JPG | "פיג'ו 908 RC" 
קובץ:Peugeot908RC7.JPG | "פיג'ו 908 RC" 
קובץ:Peugeot908RC 1.JPG | "פיג'ו 908 RC" 
קובץ:Peugeot908rccockpit.JPG | "פיג'ו 908 RC" - מבט לתוך הרכב 
קובץ:Peugeot 908 RC Concept Interior - Flickr - Alan D.jpg | "פיג'ו 908 RC" - מבט לתוך הרכב 
קובץ:Paris 2006 - Peugeot 908 RC 5.JPG | "פיג'ו 908 RC" 
קובץ:Peugeot 908 RC rear.jpg | "פיג'ו 908 RC" 
קובץ:Peugeot 908 RC rear 2.jpg | "פיג'ו 908 RC" 
</gallery>

==ראו גם==
* פיג'ו
* מכונית קונספט

==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות סלון
קטגוריה:מכוניות מנוע מרכזי
908 RC
קטגוריה:דגמי מכוניות שהושקו ב-2006
קטגוריה:מכוניות צרפתיות
פליטת כדור

כרזה חינוכית נגד רשלנות המובילה לפליטת כדור
פליטת כדור היא תאונה המתרחשת כתוצאה משימוש לא זהיר בנשק קל (אקדח, רובה וכו'). בתאונה זו נורה כדור (או צרור כדורים) מבלי שהמחזיק בנשק התכוון לכך. תוצאה קיצונית של תאונה זו היא מוות של אדם שבו פגע הכדור שנפלט.

כלי נשק מצוידים בנצרה, שמטרתה למנוע פליטת כדור. נוהלי החזקת נשק דורשים החזקתו כנצור בכל עת, למעט כאשר מתכוונים לירות בו. נהלים נוספים למניעת פליטת כדור כוללים החזקתו בלתי טעון כאשר אינו משמש בפעילות מבצעית ופריקתו המבוקרת ובדיקתו בתום פעילות מבצעית. בצה"ל הוכנס לשימוש בשנת 2014 מ"ק פורק – התקן פלסטיק למניעת פליטת כדור מנשק.

פליטת כדור כתוצאה מרשלנות עלולה להתרחש בעת טלטולו של כלי נשק כאשר הוא טעון, דרוך ולא נצור, בעת משחק בו בלי ידיעה שיש כדור בבית הבליעה ובנסיבות נוספות.

תכנון לקוי של כלי הנשק עלול לגרום לריבוי אירועי פליטת כדור. במלחמת העולם השנייה גרסאות ראשונות של תת-מקלע "סטן" נודעו בתאונות של פליטת כדור כאשר ה"סטן" נשמט מידי המחזיק בו. המנגנון הפשוט של תת-מקלע "עוזי" בגרסאותיו הראשונות הובילו לריבוי יחסי של תאונות פליטת כדור (ראו עוזי#תקלות).

פליטת כדור עלולה להוביל להעמדה לדין, באשמה הנעה מרשלנות ועד הריגה.

==קישורים חיצוניים==
* [https://www.ynet.co.il/tags/%D7%A4%D7%9C%D7%99%D7%98%D7%AA_%D7%9B%D7%93%D7%95%D7%A8 פליטת כדור], באתר ynet
* [https://tags.walla.co.il/%D7%A4%D7%9C%D7%99%D7%98%D7%AA_%D7%9B%D7%93%D7%95%D7%A8 פליטת כדור], באתר וואלה
* [https://www.idf.il/%D7%90%D7%AA%D7%A8%D7%99%D7%9D/%D7%9E%D7%97%D7%9C%D7%A7%D7%AA-%D7%91%D7%98%D7%99%D7%97%D7%95%D7%AA-%D7%95%D7%91%D7%A7%D7%A8%D7%AA-%D7%90%D7%99%D7%9B%D7%95%D7%AA/%D7%90%D7%95%D7%93%D7%95%D7%AA/ מחלקת בטיחות ובקרת איכות של זרוע היבשה], באתר צה"ל

==הערות שוליים==

קטגוריה:תאונות תחמושת
קטגוריה:נשק קל
קטגוריה:בטיחות
אום שריק

אום שריק (תעתיק מדויק: אֻם שריכְּ. בערבית: أم شريك) הייתה אחת מהצחאבה, בני לווייתו של מוחמד, קבוצת האנשים שהכירו את מוחמד היכרות אישית והיו הראשונים שהכירו בו כנביא. בשנת 620, כשהאסלאם עדיין היה בתחילת דרכו, נהג המעמד השליט במכה לענות אנשים שהתאסלמו במטרה לגרום להם לכפור באסלאם. אום שריק, שהתאסלמה, עמדה שלושה ימים ברצף תחת השמש הקופחת, לא אכלה ולא שתתה.

== הערות שוליים ==

קטגוריה:צחאבה
גפי פה

פני זחל פרפרים עם גפי פה לועסות
אצל פרוקי-רגליים, גפי פה הם גפיים סמוכים לפה (לרוב שייכים לאותו פרק של הפה), המסייעים בעיקר באכילה. בפרוקי-רגליים שונים, יש להם צורות שונות. אצל יתושות, למשל, גפי הפה מותאמים להזרקת חומר הרדמה ולמציצת דם. אצל פרפרים בוגרים הם משמשים כחדק, אצל נמלים פועלות וזחלי פרפרים אלה לסתות ללעיסה ואילו אצל נמלים לוחמות אלה לסתות תקיפה שלא מסייעות באכילה.

במינים לא מפותחים של פרוקי-רגליים רוב פרקי הגוף דומים זה לזה ומכילים זוג גפיים. במינים מפותחים של פרוקי-רגליים, פרקים שונים נבדלים זה מזה במספר, בסוג או בקיום גפיים. כך למשל בחרקים, פרוקי-רגליים מפותחים, גוף החרק מתחלק לשלושה: בטן, חזה וראש. בבטן בפרקים אין גפיים, בחזה בשלושה פרקים יש רגליים ובשניים כנפיים, ובראש באחד הפרקים יש מחושים ובאחר גפי פה. אצל חרקים וגם אצל פרוקי-רגליים אחרים, חלק מפרקי הראש הם איברים המסייעים באכילה, נוסף על הפרק שמכיל גפי פה.

קטגוריה:אנטומיה של פרוקי-רגליים
קטגוריה:פה
הרנוש ארשגיאן

הרנוש ארשגיאן (לבית נרגיז, בארמנית: Հերանոյշ (Նարգիզ) Արշակեան; 28 ביולי 1887 - 27 במרץ 1905) הייתה משוררת וסופרת ארמנית.

== ביוגרפיה ==
הרנוש ארשגיאן נולדה במחוז בשיקטאש של קונסטנטינופול, באימפריה העות'מאנית, בשנת 1887. אביה האגופ, אשר נפטר כשהיא הייתה בת 3, היה פעיל חברתי בולט בקהילה הארמנית. כאשר מלאו לארשגיאן 10 שנים, היא התחילה ללמוד בבית ספר צרפתי לבנות. לאחר שנה וחצי, היא המשיכה את לימודיה בבית הספר הארמני של בשיקטאש.<ref name="Հերանուշ Արշակյան (Ծննդյան 85-ամյակի առթիվ) Translation from Armenian: Heranush Arshagyan (In Commemoration of the 85th anniversary of her birth)"></ref> המורים שלה התרשמו מכתיבתה, אך השכלתה הופרעה בשל בעיות בריאות, כשהרופאים הציעו שתחייה מחוץ לעיר. היא עברה לגור בחווה בפאתי ידיקולה, שם שאבה השראה מהסביבה הטבעית. זה היה במהלך השנים האלה שארשגיאן החלה לכתוב שירה.

היא כתבה סדרה של שירים לירים, רומנים, וסיפורים קצרים, שהתפרסמו רק לאחר מותה, ראשית בכתב העת הספרותי "צאגהיג" (פרח). ב-1910, ידידה הראנד נזריאנץ, פרסם ספר על החיים שלה ועל עבודתה, בקונסטנטינופול. מאז, נכללו שיריה וכתביה בספרי לימוד, בכתבי עת, ובאוספים רבים. מספר ספרי שירתה יצאו לאור מטעם המועצה הממלכתית של ארמניה, ב-1956, ומאז פורסמו עוד אוספים של כתיבתה.

ארשגיאן נפטרה משחפת בשנת 1905, בגיל 17.

==ספרים==
* Հոգիներուն արցունքը, Երևան, 1956 (דמעות הנפש, ירוואן, 1956)
* Լուսնյակ (բանաստեղծություններ, արձակ), Երևան, 1992 (אור הלבנה, ירוואן, 1992)
* Լուսնյակ (բանաստեղծություններ, արձակ էջեր, նամակներ), Երևան, 2002, (שירים, פרוזה, ומכתבים; ירוואן, 2002)

== הערות שוליים ==

קטגוריה:ילידות 1887
קטגוריה:משוררות ארמניות
קטגוריה:סופרות ארמניות
קטגוריה:נפטרות ב-1905
אריה לייב לנדא

הרב אריה לייב לנדא (תרנ"ה, 1895 - ניסן תש"ג, אפריל 1943) היה ראש ישיבה בישיבת חכמי לובלין ורב העיירה קולבייל שבפולין.

==ביוגרפיה==
נולד באיזביצה להרב ישראל איסר שמחה לנדא, רב העיירה. בשל כישרונו, לא למד במסגרת רשמית, אלא למד באופן עצמאי ועם אביו, עד לנישואיו. נשא לאישה את בתו של הרב ישעיהו קאליש, בנו של האדמו"ר הזקן מאמשינוב. לאחר נישואיו דר שנים ספורות בפשיסחה, אז מקום מושבו של חותנו, ולמד באופן עצמאי, כשהוא נסמך על שולחן חותנו.

בשנת תרפ"ב מונה לכהן כרב בעיירה קולבייל, עיירה קטנה הסמוכה לוורשה, בה התגוררו אז כמה מאות משפחות יהודים. בשנת תרצ"ה, יותר משנה אחרי פטירתו של רבי מאיר שפירא, מונה לכהן תמורתו כראש ישיבה בישיבת חכמי לובלין. שם נודע בכושר הסברתו והוראתו, הגם שלא למד מעולם בישיבה. 

בתחילת מלחמת העולם השנייה, היה בעיירת מגוריו מכיוון שהיו אלו ימי חופשה ולא היה בישיבה. כשהחלו הפולנים לכבוש את ורשה, גירשו הגרמנים את יהודי העיירות הסמוכות אל עבר מינסק. עקב חולשתו של הרב ותנאי מזג האוויר כשל כוחו מלכת, ונישא על כתפי בני קהילתו עד למינסק. לאחר תקופה הורשה, יחד עם כל יהודי האזור, לחזור לעיירתו. כאשר הגיעו הגרמנים לפנות את יהודי המקום למחנות השמדה, התחבא יחד עם בתו. בתשרי תש"ג, הצליחו לברוח כל יהודי המקום לוורשה, בה שהו עד פרוץ מרד גטו ורשה. באפריל 1943 במהלך המרד, נספה יחד עם החבורה שאיתה הוא למד בוורשה.

==לקריאה נוספת==
* אלה אזכרה, חלק א' - הרב ר' אריה ליב לנדא - קולביל.

קטגוריה:נפטרים ב-1943
קטגוריה:ילידי 1895
קטגוריה:רבנים פולנים
קטגוריה:רבנים שנספו בשואה
קטגוריה:נספים בגטו ורשה
קטגוריה:רבני ישיבת חכמי לובלין
סהל בן סעד

סהל אבן סעד (בערבית: سهل بن سعد) היה בן אחד מהצחאבה הבולטים ביותר, אחד מהאנצאר, ובין המוסלמים הראשונים.

הוא נפטר בשנת 91 להיג'רה.

== הערות שוליים ==

קטגוריה:צחאבה
קטגוריה:נפטרים ב-710
פורד פלקון XL

פורד פלקון XL (באנגלית: Ford Falcon XL) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצר בין השנים 1962–1964 באוסטרליה.

==תצורות==

* 4 דלתות - סדאן (6 נוסעים: 3+3)
* 4 דלתות - סטיישן
* 2 דלתות - מסחרית
* 2 דלתות - טנדר ("Falcon Utility", "Falcon Deluxe Utility")

==מנועים==
* 2.4 ליטר
* 2.8 ליטר

==דרגות גימור==
* בסיסי
* דה-לוקס

==תאוצות==
* תאוצה בין 0 - 100 קמ"ש היא 16.4 שניות (מנוע 2.4 ליטר, דגם סדאן, 4 דלתות).
* תאוצה בין 0 - 100 קמ"ש היא 13.8 שניות (מנוע 2.8 ליטר, דגם סדאן, 4 דלתות)

== תמונות ==
<gallery mode="packed" heights="100">
קובץ:Ford Falcon XL Sedan.jpg | "פורד פלקון XL" סדאן
קובץ:1963 Ford XL Futura Sedan (16866159537).jpg | "פורד פלקון XL" סדאן, 4 דלתות, שנת 1963
קובץ:1962 Ford XL Falcon Deluxe sedan (8883175662).jpg | "פורד פלקון XL" סדאן, שנת 1962 
קובץ:1962-64 Ford XL Falcon Squire Wagon.JPG | "פורד פלקון XL" - סטיישן
קובץ:1963 Ford XL Falcon Deluxe station wagon (6048304003).jpg | "פורד פלקון XL" - סטיישן, שנת 1963 - מבט לתוך הרכב 
קובץ:1963 Ford XL Falcon Deluxe station wagon (6048864394).jpg | "פורד פלקון XL" - סטיישן, שנת 1963 - מבט לתא הנהג ולוח מחוונים
קובץ:1963 Ford Falcon (XL) utility (2015-06-03) 01.jpg | "פורד פלקון XL", שנת 1963 - טנדר
קובץ:1963 Ford Falcon (XL) utility (2015-06-03) 02.jpg | "פורד פלקון XL", שנת 1963 - טנדר
קובץ:1963 Ford Falcon (XL) utility (18360992573).jpg | "פורד פלקון XL", שנת 1963 - טנדר
קובץ:Ford XL Falcon ute 2.jpg | "פורד פלקון XL", טנדר
קובץ:Ford XL Falcon ute 1.jpg | "פורד פלקון XL", טנדר
קובץ:Ford Falcon XL Panel Van (16025453088).jpg | "פורד פלקון XL" - מסחרית
קובץ:Ford Falcon XL Panel Van (16212158522).jpg | "פורד פלקון XL" - מסחרית
</gallery>

==ראו גם==
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

==קישורים חיצוניים==

* [https://www.shannons.com.au/club/video/ford-xk-xl-falcon-shannons-club-tv-episode-103/ פורד פלקון XL]

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XL
קטגוריה:דגמי מכוניות שהושקו ב-1964
קטגוריה:כלי רכב המיוצרים באוסטרליה
ח'אן יונס (נפה)

נפת ח'אן יונס () היא אחת מנפות הרשות הפלסטינית. הנפה ממוקמת ברצועת עזה סביב העיר ח'אן יונס.

על פי הלשכה הפלסטינית המרכזית לסטטיסטיקה נכון לשנת 2007, אוכלוסיית הנפה מונה כ-271,000 איש, החיים בכ-40,262 משקי בית. בנפה 3 ערים, 2 תת-נפות כפריות, וכן מחנה הפליטים ח'אן יונס.

לנפה חמישה מושבים במועצה המחוקקת הפלסטינית, וב-2006 החמאס זכה בכל המושבים.

==יישובים==
===ערים===
מקור:
* ח'אן יונס
* בני סוהילה
* עבסאן אל-כבירה

===עיירות מוניציפליות===
*ח'וזאעה
*אל-פוח'ארי
*עבסאן א-סע'ירה

===כפרים===

* קיזאן א-נג'אר
* אל פ'וחארי
* אום אל-כלאב

==קישורים חיצוניים==

* [http://www.refworld.org/pdfid/49805cab2.pdf מפת יישובים ושכונות ברצועת עזה]

==הערות שוליים==

*
קטגוריה:הרשות הפלסטינית: נפות
אליעזר סרלואיס

הרב אלעזר<ref></ref> נפתלי סרלואיס (בהולנדית: Lodewijk Hartog Sarlouis; ב' באדר ה'תרמ"ד, 28 בפברואר 1884 – חשוון ה'תש"ג, 26 באוקטובר 1942) היה רבה האחרון של הקהילה היהודית באמסטרדם לפני השואה.

==ביוגרפיה==
סרלואיס נולד באמסטרדם, בן להרטוג (נפתלי) סרלואיס ולאסתר לבית דה פריס<ref name=":0" />. למד בנעוריו בבית המדרש לרבנים באמסטרדם שהוקם על ידי הרב ד"ר יוסף צבי דינר, ולאחר מכן באוניברסיטת אמסטרדם. לאחר שהשלים את לימודיו לימד בבית הספר היהודי הדתי במדינה, מוסד שהוקם על מנת להוות אלטרנטיבה למוסדות החינוך הממשלתיים אז. בשנת תרע"ב מונה לדיין, ובשנת 1936 מונה כרב הקהילה לאחר שקודמו, הרב אברהם שמשון אונדרוויזר, נהרג בתאונת דרכים<ref></ref>.

===כרב הקהילה===
משנת 1933 ואילך, כאשר הורע מצב היהודים בגרמניה, ברחו יהודים רבים מגרמניה, וחלק ניכר מהם הגיעו להולנד. ממשלת הולנד סירבה לנעול את שעריה בפני הפליטים, אך הקצתה להם מחנות פליטים נפרדים, למען לא יפגעו בהיצע מקומות העבודה. הקהילה, בראשותו של הרב סרלואיס, לקחה על עצמה חלק גדול בסיפוק צורכיהם, בעיקר הרוחניים, של הפליטים.

כיהן כנשיא בית הספר התיכוני. ניהל את מועדון "בית ישראל" - מועדון שנועד לשמור על יהדותם של צעירי המקום וצעירותיו, בו חיזק רבים מהם וקירבם לדת. על אף היותו חבר באגודת ישראל, היה בקשרי ידידות עם כל נציגי היהודים בעיר, לרבות אנשי המזרחי. עימות ציבורי יחיד היה בינו לבין אנשי המזרחי, כאשר אנשי המזרחי היו מגיעים לבתי הכנסת של הקהילה והיו מעוניינים לעלות לתורה בהברה ספרדית, כמנהגם; הרב התנגד לכך בחריפות, והדיון יצר מחלוקת בקהילה.

===בשואה===
בשנת 1940 פלשו הגרמנים להולנד. ב-13 בפברואר 1941 מינו הנאצים את היודסה ראט - מועצת היהודים שהורכבה מבכירי הקהילה היהודית, ביניהם הרב סרלואיס<ref></ref>. השלטונות הנאציים דרשו מהרב לחתום על מכתב הקורא ליהודים שלא לברוח מהמדינה, אך הוא סירב לשתף פעולה עם תוכניותיהם<ref></ref>. באוקטובר 1942 ריכזו הגרמנים את כל היהודים ובתוכם את הרב בתיאטרון המקומי - הולנדסה סכאובורך. גם בימיו האחרונים בתיאטרון חיזק את קהילתו ועודדם. משם נלקח, יחד עם כל היהודים, לאושוויץ. לפי עדות, נצפה עובד במפעל שהוקם במחנה. לפי הודעת הצלב האדום, סרלואיס מת ב-26 באוקטובר 1942.

==משפחה==
הרב סלואיס היה נשוי ללאה לבית אשר, והיו להם בת ושלושה בנים. הבן הקטן יוסף, יליד 1918, נפטר בגיל שנה וחצי. הבן הבכור הרטוג (הארי), יליד 1913, היה רופא, נישא לאליזבת הייזמן, שניהם נספו עם ילדם. הבת, לואיזה, ילידת 1914, נישאה ליצחק פולק, ונספתה באושוויץ. בעלה יצחק שרד, חזר להולנד והקים משפחה מחדש<ref name=":0"></ref>. 

הבן אברהם (בראם), יליד 1916, היה היחיד מבני המשפחה ששרד את השואה, בתלאות רבות ולאחר נדודים בין מחנות. הוא שב להולנד בתום המלחמה, וב-1951 עלה לישראל. הוא הצטרף למשרד החוץ, ולימים כיהן כשגריר ישראל במספר מדינות באמריקה הלטינית.

==הנצחה==
על שמו של הרב סרלואיס גשר באזור הרובע היהודי הישן של אמסטרדם, בסמוך לבית הכנסת הפורטוגזי<ref></ref>.

==לקריאה נוספת==
*אלה אזכרה, חלק א: הרב ר' אליעזר שרלואי - אמסטרדם.

== הערות שוליים ==

קטגוריה:רבנים הולנדים
קטגוריה:רבנים שנספו במחנה ההשמדה אושוויץ
קטגוריה:בוגרי אוניברסיטת אמסטרדם
קטגוריה:אמסטרדם: אישים
קטגוריה:יהודים בשואה: הולנד
קטגוריה:הולנדים שנולדו ב-1884
קטגוריה:הולנדים שנפטרו ב-1942
צב מקורה אדום-כתר

צב מקורה אדום-כתר (שם מדעי: Batagur kachuga) הוא מין של צב מהמשפחה צבי בריכה החי באגמים ונהרות בדרום אסיה ומצוי בסכנת הכחדה חמורה. תפוצתו בעבר השתרעה לאורך נפאל, צפון הודו, בנגלדש בסמוך לגדות הגנגס, ואולי גם בורמה אך עקב הרס מקומות מחייתו, בניית סכרים, זיהום מים, ציד לאכילת בשרו, טביעה ברשתות דיג ופגיעה בביציו מספריו בטבע הידלדלו בידי אדם ובידי תנים. כיום ככל הנראה ישנם רק 400 פרטים בוגרים של הצב אך ממשלת הודו החלה לפתח תוכנית שימור עבורו. מרכז בו רוב צבים אלו מצויים הוא במקלט הלאומי צ'מבל (National Chambal Sanctuary) שליד נהר צ'מבל במאדהיה פרדש, הודו.
== מאפיינים ==
זהו צב מים גדול באורך של עד 56 ס"מ ומשקל של עד 25 ק"ג, כשהזכרים קטנים יותר מהנקבות. הצב בעל צוואר ארוך אדום ומפוספס בפסים לבנים לאורכו והראש צהוב אך צבוע באדום בכיפתו עם צידיים כחולים ועוד שני פסים כחולים במרכז לצד העיניים. הצב בעל מקור נוקשה וחוטם המזכיר חוטם של צב רך. השריון חום אפרפר עם סימנים כתומים והוא נמוך ועגלגל. השריון נוטה החוצה גבוה יותר מהרגליים הקדמיות ולחלק מהצוואר, מה שנתן לו את השם "מקורה". הרגליים קצרות ובעלות קרומי שחייה.

צב זה מותאם לחיים במים אך נוטה להתחמם בשמש על גדות הנהר ועל סלעים בקבוצות. הוא ניזון מתחת למים בעיקר מצמחי מים שונים. הנקבות מטילות 11–30 ביצים בחולות שעל גדת הנהר.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:צבי בריכה
קטגוריה:הודו: זוחלים
קטגוריה:פאונת מים מתוקים בתת-היבשת ההודית
ג'ון קייל (פוליטיקאי)

ג'ון לוואלין קייל (באנגלית: Jon Llewellyn Kyl; נולד ב-25 באפריל 1942) הוא פוליטיקאי ומשפטן אמריקאי שכיהן כנציג מדינת אריזונה בסנאט של ארצות הברית. כהונתו האחרונה החלה בראשית ספטמבר 2018 ותמה בינואר 2019. קודם לכן היה סנאטור בין השנים 1995–2013 כיהן קייל בסנאט כנציג מדינת אריזונה לצד ג'ון מקיין וכמצליף המיעוט בסנאט, התפקיד השני בבכירותו בהנהגת סיעת המפלגה הרפובליקנית בסנאט. לפני ששב לסנאט ב-2018, עבד קייל במשרד עורכי דין ולוביסטים.

== ביוגרפיה ==
קייל הוא בנו של חבר הקונגרס של ארצות הברית לשעבר ג'ון הנרי קייל. הוא נולד וגדל בנברסקה והתגורר זמן מה באיווה. הוא בוגר במשפטים מטעם אוניברסיטת אריזונה. הוא עבד בפיניקס כעורך דין ושדלן לפני שזכה בבחירות לבית הנבחרים של ארצות הברית, שם כיהן בשנים 1987–1995. הוא נבחר לסנאט האמריקאי ב-1994 והמשיך להיבחר מחדש עד לפרישתו בינואר 2013.

בשנת 2006 הוכתר קייל על ידי מגזין טיים כאחד מבין עשרת הסנאטורים הטובים ביותר בארצות הברית. שנה לאחר מכן, ב-2007, הוגדר קייל כסנאטור הרביעי השמרני ביותר באמריקה, בידי כתב העת "יומן לאומי" (National Journal). במרוצת השנים התקדם בשורות הנהגת המפלגה הרפובליקנית ברמה הלאומית וכיהן כיושב ראש ועדת המדיניות של המפלגה הרפובליקנית בסנאט (2003–2007) וכראש ועידת חברי הסנאט הרפובליקנים, התפקיד השלישי בחשיבותו בסיעה לאחר מנהיג הסיעה והמצליף (2007). בחודש דצמבר 2007 נתמנה למצליף הסיעה הרפובליקנית. הוא נבחר לאחד מ-100 האנשים המשפיעים ביותר בעולם לשנת 2010 על תפקידו המשכנע בסנאט. בשנת 1997 הוביל קבלת תיקון קייל-בינגמן.

בפברואר 2011 הודיע קייל כי הוא לא יתמודד מחדש לסנאט בבחירות 2012 וכי יפרוש בשלהי תקופת כהונתו השלישית, אשר תמה ב-3 בינואר 2013. בחודש ספטמבר 2018 מונה קייל על ידי מושל אריזונה דאג דוסי לחבר בסנאט האמריקאי כמחליפו של ג'ון מקיין, שנפטר בעודו מכהן בסנאט. באותו זמן פעל קייל למינויו של ברט קוואנו לבית המשפט העליון של ארצות הברית במסגרת עבודתו השדלנית. במסיבת העיתונאים שבמהלכה נודע מינויו לסנאט הצהיר כי בכוונתו לכהן בסנאט רק עד התפזרות הקונגרס ה-115 של ארצות הברית ב-3 בינואר 2019, ושלא יתמודד להמשך כהונתו בבחירות המיוחדות ב-2020.

== קישורים חיצוניים ==

* 
* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי בית הספר למשפטים באוניברסיטת אריזונה
קטגוריה:חברי הסנאט של ארצות הברית מאריזונה
קטגוריה:חברי בית הנבחרים של ארצות הברית מאריזונה
קטגוריה:סנאטורים חברי המפלגה הרפובליקנית
קטגוריה:איווה: אישים
קטגוריה:חברי הסנאט של ארצות הברית שמונו לתפקידם
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-115 של ארצות הברית
קטגוריה:אמריקאים שנולדו ב-1942
יעקב פראג'י

רבי יעקב פראג'י (נודע בכינויו מהרי"ף. הת"כ, 1660 – הת"צ, 1730) היה רב ואב"ד באלכסנדריה (נא אמון) שבמצרים. עסק בהלכה ובקבלה, והיה בקי גם בדקדוק ובחכמות חיצוניות כמו חכמת התכונה. מחבר הספר שו"ת מהרי"ף.

== ביוגרפיה ==
רבי יעקב פראג'י נולד במצרים בשנת ה'ת"כ (1660) בקירוב. כבר בצעירותו נחשב לאחד מחכמיה החשובים של אלכסנדריה, בהמשך נעשה לאב"ד בעיר ולראש הישיבה בה. היה בקשר טוב עם רבי אברהם הלוי, שלימים היה לרבה של מצרים כולה, וכמה משאלותיו לרבי אברהם נכנסו לספרו גינת ורדים. גם רבי יעקב מזכיר בספרו שו"ת מהרי"ף את רבי אברהם הלוי.

רבי יעקב היה גם בקשרי חברות עם רבי יוסף הלוי נזיר, מחבר הספר 'מטה יוסף', שהיה חברו של הפרי חדש בירושלים, ובהמשך ירד למצרים, שם היה חבר בבית הדין של רבי אברהם הלוי. כן היה גם בקשרי מכתבים עם רבנים מארצות נוספות.

עסק גם בתורת הנסתר, והיה בקי גם בחכמת הדקדוק, התכונה, וחכמות חיצוניות נוספות.

רבי יעקב נפטר במצרים בשנת ה'ת"צ (1730) בקירוב.

=== תלמידו ===
על פי ספר שם הגדולים של החיד"א, תלמידו של רבי יעקב היה רבי שמואל לניאדו שהיה בנו של רבי לוי לניאדו, המגיה של הספר 'כלי פז' שחיברו רבי שמואל לניאדו.

== חיבורו ==
רבי יעקב פראג'י חיבר שו"ת בן 99 סימנים, שנקרא שו"ת מהרי"ף. השו"ת יצא לאור על ידי הרב אליהו חזן באלכסנדריה בשנת התרס"א. בהקדמתו לספר כותב המו"ל שהרב פראג'י חיבר שני כרכים של השו"ת, וכך גם מעיד החיד"א בספרו שם הגדולים ומעיד גם שראה את אחד מהם בכתב יד. בפועל רק אחד הכרכים הגיע לידיו של הרב חזן, ואותו הוא הוציא לאור. אך בשנת תשע"ג יצא החלק השני על ידי הוצאת טוב מצרים

אחת התשובות המפורסמות בספרו היא תשובה מ"ז, שנכתבה כתגובה לתשובתו של רבי אברהם הלוי חברו, שכתבה כתגובה ל'קונטרס' שחיבר המהרי"ף בעניין בין השמשות, בו מסיק המחבר שיש לחשוש לשיטתו של רבנו תם בסוגיית צאת הכוכבים. בתשובה מ"ז כותב המהרי"ף שפסקו זה הוא בניגוד לנוהג במצרים באותה העת שלא לחוש לר"ת. המחבר אף מעיד שמחמת חוזק המנהג, אפילו רעייתו אינה שומעת לו להמתין מלהוציא את השבת לאחר צאת הכוכבים לשיטת רבנו תם. הוא גם מזכיר שם שמשמיים נגלו אליו בחלום והורו לו לפרסם את שיטתו של רבנו תם, ובכך יביא לקירוב הגאולה:

==קישורים חיצוניים==
שלמה זלמן הבלין, [https://www.kby.org/hebrew/torat-yavneh/view.asp?id=6476 בין השמשות שיטת מהר"י פראג'י]

== הערות שוליים ==

קטגוריה:רבנים מצרים
קטגוריה:מחברי ספרי שו"ת: ראשוני האחרונים
קטגוריה:ראשוני האחרונים
קטגוריה:אלכסנדריה: רבנים
דיאטו אוטובו זגאטו

דיאטו אוטובו זגאטו (באיטלקית: Diatto Ottovù Zagato) היא מכונית ספורט בתצורת קופה מתוצרת יצרנית מכוניות הספורט "Diatto" , בשיתוף חברת תכנון ועיצוב רכבי הספורט Zagato אשר יוצרה בשנת 2008 ב-איטליה.

בשנת 2008 יוצרו 2 יחידות, בהזמנה מראש.

==דיאטו אוטובו זגאטו==

* 2 דלתות
* תאוצה בין 0–100 קמ"ש היא 5.9 שניות (מנוע 580 כ"ס)
* דגם ה"דיאטו אוטובו זגאטו" הוצג לראשונה בתערוכת המכוניות הבינלאומית ("Geneva Motor Show" ) בז'נבה בשנת 2007

== תמונות ==
<gallery mode="packed" heights="140">
קובץ:Diatto Ottovù Zagato - 20070318.jpg | "דיאטו אוטובו זגאטו"
קובץ:Dia zag v8-1.JPG | "דיאטו אוטובו זגאטו"
קובץ:Zagato studio mock up.jpg | "דיאטו אוטובו זגאטו" - תרשים
</gallery>

==לקריאה נוספת==
* [https://www.google.co.il/search?q=Diatto+Ottovù+Zagato&tbm=isch&source=iu&ictx=1&fir=UfKM6YnlSwce-M%253A%252CnEcWxdV6dwgp8M%252C_&usg=AFrqEzegys9bzFGQR0ariONaNk3zdE9b9Q&sa=X&ved=2ahUKEwikxafwjaTdAhWCJ1AKHWzSBnYQ9QEwAnoECAYQCA#imgrc=UfKM6YnlSwce-M: "דיאטו אוטובו זגאטו" - תמונות]

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2008
קטגוריה:כלי רכב איטלקיים
כינורית כדת-ראש

כינורית כדת-ראש (שם מדעי: Rhina ancylostoma) היא מין של דג סחוס ממשפחת הכנוריתיים שבסדרת הגיטרנאים והיא המין היחיד בסוגה. הכינורית חיה ברחבי הימים הטרופיים של האזור האינדו פסיפי ומצויה גם במפרץ אילת.

הכינורית היא בטאי מגודל הקרוב לגיטרנאים ולתריסנאים והיא קרובת משפחתו של הכינורן הלבן הנקוד. הכינורית היא דג גדול מאוד באורך של 2.7 מ' ומשקל 135 ק"ג. היא בעלת סנפירים שטוחים הדומים לכינור ומהם קיבלה את שמה. צבעה חום-אפור ועל גופה נקודות לבנות דהויות. מראה הגוף מזכיר גוף של כריש לווייתני, והראש הגדול בעל כמה תלמים מוגבהים עם סימונים בצבע שחור. בניגוד לכריש הכינורית בעלת פה המצוי מתחת לגופה.

היא שוחה במים בעומק נמוך מעל הקרקעית במים עד לעומק 90 מ', בדרך כלל בשוניות אלמוגים, שוניות סלעים, חוליות ואדמות בוץ ימיות. הכינורית מחפשת בחול טרף קטן כמו דגי גרם, סרטנים ורכיכות. היא חיה בבדידות והנקבה משריצה 2-11 צאצאים, הניזונים מחלמון בבטנה.

הכינורית נמצאת בסכנה בטבע עקב דיג למאכל, הסתבכות ברשתות דיג גדולות ועקב פגיעה במישורים בהם היא אוכלת. כינורית זו נמצאת לעיתים באקווריומים ציבוריים גדולים.

==קישורים חיצוניים==

==הערות שוליים==

כינורית כדת-ראש

קטגוריה:בעלי חיים שתוארו ב-1801
קטגוריה:כנוריתיים
קטגוריה:דגי סחוס יחידים בסוגם
קטגוריה:מגה-פאונה של האוקיינוס ההודי
קטגוריה:דגי ים במזרח אפריקה
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
יחסי הרפובליקה של קונגו – סין

יחסי הרפובליקה של קונגו–סין הם היחסים הדו-צדדיים המתנהלים בין סין לבין הרפובליקה של קונגו. ב-22 בפברואר 1964, כוננה סין יחסים דיפלומטיים עם הרפובליקה של קונגו.

==פרויקטי סיוע==
29 בספטמבר 1964, נשיא קונגו [[אלפונסו מסמבה-דבה מבקר בסין]]
29 בספטמבר 1964, [[מאו דזה-דונג בפגישה עם נשיא קונגו אלפונסו מסמבה-דבה]]
הן סין והן הרפובליקה של קונגו ארגנו מיזמי סיוע זו לזו. ממשלת סין מימנה באופן מלא את בנייתו של בית הפרלמנט החדש במדינה, בסך 52 מיליון יורו. ממשלת הרפובליקה של קונגו מימנה את בניית בית הספר היסודי סין-קונגו, בית ספר שנועד בעיקר עבור יתומים טיבטים במחוז צ'ינדו, צ'ינגהאי לאחר שרעידת אדמה ביושו הרסה את הספר הישן. 

==פיתוח כלכלי==
סין החזיקה במוסדות פיננסיים שסיפקו מימון לבנייה תשתיות ברפובליקה של קונגו. על פי דיווחים בתקשורת, בשנים 2000 עד 2012 יצאו לפועל כ-25 מיזמי פיתוח פיננסיים סינים. מיזמים אלה נעים בין כבישים מהירים המקשרים בין ברזוויל ופוינט-נויר לבניית סכר 120 מגה-וולט לאספקת חשמל לברזוויל.

בנוסף לאלו, מאז כינון היחסים בנתה סין ברפובליקה של קונגו גם אצטדיון, מערכות אספקת מים עירוניות, ספריה אוניברסיטאית ואת בית החולים לידידות סין-קונגו. 

החל משנת 2001 מייבאת סין נפט גולמי ישירות מהרפובליקה של קונגו. ב-2016 נאמד היקף המסחר בין המדינות בכ3 מיליארד דולר, ירידה של 16.6% ביחס לשנה קודמת. מתוך כמות זו, הייצוא מסין היווה 740 מיליון דולר (ירידה של 28.5% ביחס לשנה קודמת), והייצוא מהרפובליקה של קונגו היווה 2.3 מיליארד דולר (ירידה של 11.9% ביחס לשנה קודמת). הייצוא העיקרי של סין לרפובליקה של קונגו הוא מכשירים אלקטרומכניים, ביגוד ארוג ומוצרי היי-טק.

==השקעות==
ישנו מספר רב של השקעות גדולות של חברות סיניות ברפובליקה של קונגו. קבוצת הזהב הלאומית של סין תומכת בתכנון מיזם משותף של כריית נחושת במדינה עם קבוצת ג'רלד, חברה לסחר במתכות בארצות הברית. חברת MagIndustries מקנדה, שרוב מניותיה נמצאות בידי משקיע סיני, מחזיקה בקונגו פרויקט כריית אשלג בשלבים מתקדמים, אשר נתקע עקב בעיות מימון.

==קשרי תרבות==
החל משנת 1975 מציעה סין מלגות שנתיות לאוניברסיטאות וקולג'ים ברפובליקה של קונגו, שהגיעו ליותר מ-616 סטודנטים. בין השנים 1990 ל-1997 שלחה סין לקונגו מעל 80 משלחות של מורי תיכונים ומרצי אוניברסיטאות, אולם המשלחת פסקו עם פריצת מלחמת האזרחים ברפובליקה של קונגו.

מאז 1967 שולחת סין לקונגו משלחות רפואיות. המשלחות חזרו לסין ב-1997 עקב מלחמת האזרחים ברפובליקה של קונגו, אך חזרו ב-1999. עד שנת 2020 יצאו 22 משלחות כאלו ל-697 ביקורים ברפובליקה של קונגו, ונכון לשנת 2020 פועלים בה 33 רופאי משלחת.

==פוליטיקה==
הרפובליקה של קונגו הייתה אחת מ53 מדינות שתמכו בחוק הביטחון הלאומי בהונג קונג באו"ם ביוני 2020.<ref name></ref>

== ראו גם ==
* יחסי הרפובליקה של קונגו-רוסיה
* יחסי ניז'ר-סין

== הערות שוליים ==
ישראל באירוויזיון 2010

ישראל השתתפה באירוויזיון 2010 עם השיר מילים בביצוע של הראל סקעת בעיר אוסלו, בירת נורווגיה.

== לפני האירוויזיון ==

=== בחירת המבצע ===
בדצמבר 2009 הודיעה רשות השידור, שבחרה בהראל סקעת, לייצג את ישראל בתחרות האירוויזיון 2010.

לאחר שסקעת נבחר לייצג את ישראל בתחרות הזמר של האירוויזיון, נטען על ידי חבר הכנסת אלכס מילר שבחירת הזמר לאירוויזיון הייתה "קומבינה".

=== בחירת השיר ===
קדם-אירוויזיון 2010 הייתה תחרות שירים, שנועדה לבחור את השיר שייצג את ישראל בתחרות אירוויזיון 2010.

השיר שסקעת ביצע באירוויזיון נקבע בקדם-אירוויזיון, שהכיל ארבעה שירים והתקיים ב-15 במרץ, במסגרת שידורי רשת בערוץ 2 והנחה עפר שכטר. השיר הזוכה נבחר על ידי הקהל באמצעות הצבעה טלפונית ומסרונים ו-5 קבוצות שופטים המורכבים מחברי כנסת, OGAE ישראל, חברי מועדון המעריצים של הראל סקעת, משה דץ, צביקה פיק ומירה עווד, ושופטים מרשות השידור.

רשות השידור הכריזה על ארבעת השירים וכותבי השירים ב-22 בפברואר, וכן אישרה את תאריך התחרות שהתקיים ב-14 במרץ. מאוחר יותר התחרות נדחתה ביום אחד ל-15 במרץ. רשות השידור פרסמה את ארבעת השירים באתר האינטרנט שלה ב-7 במרץ שבוע לפני התחרות.

בחלק האמנותי של המופע הופיעו יחד עטרי וסקעת עם השיר "הללויה"

"מילים" היה השיר שזכה בתחרות, לאחר שקיבל את מלוא הנקודות מכל חמש קבוצות השופטים ומהקהל

{| class="sortable wikitable" style="text-align:center;"
!סדר
!שם המבצע
!שם השיר
!מילים
!לחן
!שופטים
!קהל
!ניקוד סופי
!מקום
|-
|1
| rowspan="4" |הראל סקעת
|לאן
|סהר חגי ואייל שחר
|אייל שחר
|88
|100
|188
|2
|-
|2
|אלייך
|נעם חורב
|אוהד חיטמן
|72
|80
|152
|3
|-
|3
|להתקרב
|סהר חגי
|ניצן קייקוב
|20
|0
|20
|4
|- style="font-weight:bold;background:gold;"
|4
|מילים
|נעם חורב
|תומר הדדי
|120
|120
|240
|1
|}

====שלב הניקוד====
{| class="sortable wikitable" style="text-align:center;"
!שיר
!חבר שופטים 1
!חבר שופטים 2
!חבר שופטים 3
!חבר שופטים 4
!חבר שופטים 5
!קהל
!ניקוד סופי
!מקום
|-
|לאן
|10
|8
|0
|20
|50
|100
|188
|2
|-
|אלייך
|8
|0
|8
|16
|40
|80
|152
|3
|-
|להתקרב
|0
|10
|10
|0
|0
|0
|20
|4
|- style="font-weight:bold;background:gold;"
|מילים
|12
|12
|12
|24
|60
|120
|240
|1
|}

=====חבר השופטים=====
* חבר שופטים 1: חברי כנסת
* חבר שופטים 2: חברי OGAE ישראל
* חבר שופטים 3: חברי מועדון המעריצים של הראל סקעת
* חבר שופטים 4: משה דץ, צביקה פיק ומירה עווד
* חבר שופטים 5: שופטים מרשות השידור

== באירוויזיון ==
הראל סקעת באוסלו

===חצי גמר===
ישראל השתתפה בחצי גמר השני והופיעה ה-3 בסדר ההופעה, אחרי ארמניה ולפני דנמרק. בתום ההצבעה ישראל העפילה לגמר.

==== נקודות שהוענקו לישראל ====

==== נקודות שישראל העניקה ====

=== גמר ===
ישראל הופיעה ה-24 בסדר ההופעה, אחרי פורטוגל ולפני דנמרק. בתום ההצבעה ישראל קיבלה 71 נקודות והגיעה למקום ה-14.

==== נקודות שהוענקו לישראל ====

==== נקודות שישראל העניקה ====

== ראו גם ==

* ישראל באירוויזיון
* קדם-אירוויזיון
* אירוויזיון 2010

== קישורים חיצוניים ==

* 
* 
* 
* 
* [https://www.esc-history.com/semidetails.asp?key=5261 חצי גמר: ישראל 2010], באתר esc history
* [https://www.esc-history.com/details.asp?key=5299 גמר: ישראל 2010], באתר esc history
* 
* 

== הערות שוליים ==

קטגוריה:ישראל באירוויזיון
קטגוריה:2010 במוזיקה
קטגוריה:2010 בישראל
קטגוריה:מדינות באירוויזיון 2010
אקווריום ציבורי

אקווריום ציבורי ב[[צפון קרוליינה]]
האקווריום הגדול ב[[קניון דובאי.]]
מצפה התת-ימי, אילת.]]
אקווריום ציבורי הוא אקווריום גדול-ממדים המיועד להחזקה ולהצגה של בעלי חיים מימיים וצמחי מים לראווה, מעין גן חיות מימי. אקווריומים יכולים להיות חלק ממבנה גדול יותר כמו מוזיאון, גן חיות או מרכז תיירות. הגדול שבאקווריומים כיום הוא "Chimelong Ocean Kingdom" שבסין ובו 48,750 מטר מעוקב של מים ומבקרים בו מעל 9.7 מיליון תיירים בשנה.

ישנם סוגים שונים של אקווריומים: בעלי מים מתוקים, מים מליחים או מים מלוחים, קטנים או ענקיים, פתוחים לים הפתוח או מוקפי קירות. חלקם מיועדים למין אחד ואחרים למכלול של בעלי חיים, רובם דגים פופולריים. כמה אקווריומים מיועדים ליונקים מימיים כמו אריות ים, לוטרות או היפופוטמים וכן לפינגוויניים והם בעלי מכלאה רגילה הפתוחה לאקווריום. אקווריום המיועד לתצוגות של דולפינים וחיות דומות קרויים דולפינריום.

האקווריום הציבורי הראשון נבנה ב-1853 בגן החיות של לונדון ובמראהו דמה לחממה והיה מיועד לדגי נוי ויצורים קטנים שונים. לאורך השנים האקווריומים היו מפותחים יותר והכילו יצורים גדולים יותר לרבות יצורי ים שהיו צריכים התאמה באקווריום וכן הכילו חומרי ניקוי וצמחייה מימית או אצות גדולות. בשנים האחרונות ישנם אקווריומים בעלי קירות חזקים מאוד המסוגלים להכיל מאות ליטרים של מים ולהכיל דולפינים, לווייתנים נוספים, בטאים, כרישים גדולים ויצורים גדולים אחרים, תודות לציפוי של זכוכית אקרילית.

מרבית האקווריומים כיום שייכים לגני חיות והם בעלי חלון ראווה לראייה של החיות השוכנות בהם. באקווריום של דרום קרוליינה אפשר להאכיל את בעלי החיים וישנם גם אקווריומים המיועדים לילדים קטנים. אקווריומים גדולים אחרים מיועדים לחוקרי ביולוגיה ימית ובאמצעותם הם מבצעים מחקרים.

==אקווריומים ידועים==
*Chimelong Ocean Kingdom - בסין
*סיוורלד, אורלנדו - בפלורידה
*הימים החיים - בדיסנילנד, פלורידה
*צ'ראומי - ביפן
*Monterey Bay Aquarium - בקליפורניה
*אקווריום ואיקיקי - בהוואי
*אקווריום ג'ורג'יה (Georgia Aquarium) - בג'ורג'יה
*Marine Life Park - בסינגפור, האקווריום השני בגודלו בעולם
* אקווריום שני האוקיינוסים - בקייפטאון שבדרום אפריקה

=== בישראל ===
*אקווריום ישראל - בירושלים
*פארק המצפה התת-ימי באילת - באילת

==קישורים חיצוניים==

*
קטגוריה:גן חיות
קטגוריה:תשתיות תיירותיות
קטגוריה:תשתיות חינוך
שדה התעופה קורשבל

שדה התעופה קורשבל
שדה התעופה קורשבל (בצרפתית: Altiport de Courchevel) הוא שדה תעופה המשרת את אתר הסקי קורשבל , הממוקם באזור האלפים הצרפתיים. לשדה התעופה של מסלול נחיתה באורך 537 מטר (1,762 רגל) עם שיפוע של 18.6%. שדה התעופה משמש בעיקר מטוסים קטני גוף כגון ססנה, כמו גם מסוקים. במסלול אין אפשרות לנחיתה באמצעות מכשירים והוא לא מצויד בתאורת מסלול, כך שנחיתה בתנאי ערפל היא כמעט בלתי אפשרית.

שדה התעופה נחשב מסוכן בעיקר בגלל היותו בעל דרכי גישה מסובכים, המסלול המשופע, ובשל קרבתו למסלולי סקי סמוכים. ערוץ ההיסטוריה דירג את שדה התעופה במקום השביעי ברשימת שדות התעופה המסוכנים בעולם.

== שירות מסחרי ==
בשנת 1980, טירולאן איירווייז הפעילה טיסות מסחריות בנמל באמצעות מטוס הדאש 7, כלי טיס המסוגל לשאת 50 נוסעים. לאחרונה, דה הבילנד קנדה דאש 6 טווין אוטר ודה הבילנד קנדה דאש 7 שירתו בשדה התעופה.

== קישורים חיצוניים ==

* 
* [https://youtu.be/75qgPrjc4vU מטוס נוחת בשדה התעופה; YouTube]
* [https://web.archive.org/web/20160303180906/http://www.airliners.net/photo/Tyrolean-Airways/De-Havilland-Canada/0461066/%26sid%3D1e51cc68271bf01cadb3d3b006bcaed7 תמונה של DHC-7 על המסלול]
* [http://www.world-airport-codes.com/france/courchevel-1704.html מידע על שדה התעופה]

== הערות שוליים ==

קטגוריה:צרפת: שדות תעופה
קטגוריה:אוברן-רון-אלפ